Salonia Matidia

Salonia Matidia (68-119) oli roomalainen aatelisnainen. Hän oli Gaius Salonius Matidius Patruinuksen ja Ulpia Marcianan tytär, joka puolestaan oli Rooman keisari Trajanuksen sisar. Hän avioitui Lucius Vibius Sabinuksen kanssa ja pari sai kaksi lasta: Vibia Sabinan ja Matidia II:n. 
pienoiskuva|Matidia Augusta -kolikko. Kolikossa Matidia on kuvattuna pitämässä kädestä lapsiaan, Sabinaa ja Matilda II:a.
Keisari Trajanus piti Matidiaa suuressa arvossa. Matidia sai vuonna 112 arvonimen augusta ja hänen kuvaansa käytettiin monissa roomalaisissa kolikoissa.

Kun Matidia kuoli vuonna 119, hänen tyttärensä Sabinan puoliso, keisari Hadrianus, järjesti hänelle hautajaiset, joissa luki tälle puheen sekä nimitti roomalaisen temppelin hänen muistolleen. 

 Lähteet 

Luokka:Vuonna 68 syntyneet
Luokka:Vuonna 119 kuolleet
Luokka:Antiikin Rooman naiset